P6_TA(2005)0425
Ευρωπαϊκό χέλι
Ψήφισμα του Ευρωπαϊκού Κοινοβουλίου σχετικά με την ανάπτυξη κοινοτικού σχεδίου δράσης για την
ανάκτηση των αποθεμάτων ευρωπαϊκού χελιού (2005/2032(INI))
Το Ευρωπαϊκό Κοινοβούλιο ,
—έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο
«Ανάπτυξη κοινοτικού σχεδίου δράσης για τη διαχείριση του χελιού » (COM(2003)0573),
—έχοντας υπόψη το άρθρο 45του Κανονισμού του ,
—έχοντας υπόψη την έκθεση της Επιτροπής Αλιείας (A6-0284/2005),
1.ζητεί από την Επιτροπή να απευθύνει το ταχύτερο δυνατόν έκκληση στα κράτη μέλη να καταρτίσουν εθνικά
σχέδια διαχείρισης που θα περιλαμβάνουν τα εξής σημεία :
α)τεχνικά μέτρα που θα πρέπει να λαμβάνονται όταν υπάρχουν εμπόδια στις υδάτινες οδούς προκειμένου να
διευκολύνουν κατά το δυνατόν την μετανάστευση των χελιών δηλαδή την αποίκηση ανάντι και την κίνησηκατάντι προς τη θάλασσα των χελιών·
β)τη συλλογή δεδομένων σχετικά την αλιευτική προσπάθεια ,την παρακολούθησή της και ,εφόσον απαιτείται
και δικαιολογείται από ιστορικά και επιστημονικά δεδομένα ,τον περιορισμό της αλιευτικής προσπάθειας
τόσο των επαγγελματιών όσο και των ερασιτεχνών αλιέων μέσω απαγορεύσεων της αλιείας με περιορισμένηδιάρκεια ή περιορισμό της αλιευτικής ικανότητας ,κατά τον οποίο πρέπει να ληφθούν υπόψη οι εθνικές
διαφορές ως προς τις μεθόδους αλιείας και η αξιόπιστη αυτορύθμιση·
γ)επέκταση της ανανέωσης των αποθεμάτων υαλόχελων και παχυνθέντων εκτρεφομένων χελιών στις υπό
διαχείριση περιοχές των εσωτερικών υδάτων της ΕΕ·
δ)διασφάλιση της διατήρησης της εκτροφής χελιών σε επίπεδο που δεν προκαλεί διατάραξη της βιωσιμότητας
των άγριων χελιών ,είτε λόγω έλλειψης υαλόχελων που εμπλουτίζουν με φυσικό τρόπο τα αποθέματα ,είτε
λόγω μη διασφάλισης της διαφυγής ώριμων αργυρόχελων για φυσική αναπαραγωγή·
ε)μέτρα σχετικά με τη διαχείριση των πληθυσμών των κορμοράνων για τη μείωση της θνησιμότητας των χελιών·
2.καλεί την Επιτροπή να αναθέσει την διεξαγωγή έρευνας σχετικά με τον ρόλο της αλλαγής του κλίματος στην
μείωση των αποθεμάτων χελιών·
3.καλεί την Επιτροπή να διεξαγάγει έρευνες για τα ενδεχόμενα εμπόδια της φυσικής μετανάστευσης χελιών
στην Θάλασσα των Σαργασσών·
4.σημειώνει τις επιστημονικές εκθέσεις του Διεθνούς Συμβουλίου Εξερεύνησης της Θάλασσας (ICES)επί του
εν λόγω ζητήματος·
5.καλεί την Επιτροπή να διεξαγάγει έρευνες για την υγεία των χελιών και τα εμπόδια που μπορεί να
παρεμβληθούν στην επιτυχή μετανάστευση και αναπαραγωγή τους από εξωτερικούς παράγοντες όπως το PCBκαι
οι ασθένειες των ψαριών·
6.καλεί την Επιτροπή να διεξαγάγει έρευνες για τη βιογεωγραφική κατανομή των αποθεμάτων του εν λόγω
είδους χελιού·
7.καλεί την Επιτροπή να διεξαγάγει έρευνες σχετικά με τη μόλυνση ως παράγοντα θνησιμότητας ,στο πλαίσιο
της αξιολόγησης των πιθανών αιτιών θνησιμότητας των χελιών σε αποθέματα που βρίσκονται σε εσωτερικέςυδάτινες οδούς·
8.καλεί την Επιτροπή να διεξαγάγει έρευνα για την δυνατότητα ενίσχυσης της διαδικασίας μεταβολής μεταξύ
άλλων και μέσω της πρόσβασης στο Ευρωπαϊκό Ταμείο Αλιείας·18.11.2006 EL C 280 E/63 Επίσημη Εφημερίδα της Ευρωπαϊκής Ένωσης
Τρίτη ,1 5Νοεμβρίου 2005
9.καλεί την Επιτροπή να προσαρμόσει ανάλογα την αλιευτική και εξαγωγική πολιτική για τα χέλια
προκειμένου να απομείνουν αρκετά από αυτά για την φυσική μετανάστευση και να υπάρχουν αρκετά υαλόχελασε ανεκτές τιμές για τον εμπλουτισμό των αποθεμάτων στους φυσικούς βιότοπους των χελιών ,σύμφωνα με τη
βιώσιμη διαχείριση των αλιευτικών πόρων στην Ευρώπη·
10.καλεί την Επιτροπή να προτείνει μέτρα για τη διαχείριση της αλιείας και της εμπορίας και να παρακολουθεί
τις ποσότητες υαλόχελων που προσφέρονται προς πώληση μέσω συστήματος καταγραφής των αλιευμάτων ,με
στόχο την αποτελεσματικότερη καταπολέμηση της παράνομης αλιείας ,η οποία ευθύνεται για τη σημαντική μείωση
των αποθεμάτων νέων και ενήλικων χελιών·
11.καλεί την Επιτροπή να υποβάλει προτάσεις για την αντιστάθμιση των κοινωνικοοικονομικών συνεπειών του
περιορισμού της αλιείας και εξαγωγής υαλόχελων·
12.καλεί την Επιτροπή να δημιουργήσει το συντομότερο δυνατόν ιδιαίτερη γραμμή του προϋπολογισμού στον
τομέα της αλιείας για την συγχρηματοδότηση της διαρθρωτικής μεταβολής της εσωτερικής αλιείας στην Ευρώπηκαι για την αντιστάθμιση των συνεπειών αλλαγής της πολιτικής αναφορικά με τα υαλόχελα·
13.καλεί την Επιτροπή ,μετά την εφαρμογή του σχεδίου δράσης ,να ενημερώνει σε ετήσια βάση το Ευρωπαϊκό
Κοινοβούλιο και το Συμβούλιο για την πρόοδο και τα αποτελέσματα που σημειώνονται στα επιμέρους κράτη μέλη·
14.αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή .
P6_TA(2005)0426
Ενδεχόμενη παράβαση από κράτος μέλος του Πρωτοκόλλου περί των Προνομίων και
Ασυλιών των Ευρωπαϊκών Κοινοτήτων
Ψήφισμα του Ευρωπαϊκού Κοινοβουλίου σχετικά με ενδεχόμενη παράβαση από κράτος μέλος του
Πρωτοκόλλου περί των Προνομίων και Ασυλιών των Ευρωπαϊκών Κοινοτήτων (2005/2187(INI))
Το Ευρωπαϊκό Κοινοβούλιο ,
—έχοντας υπόψη το άρθρο 10του Πρωτοκόλλου περί των προνομίων και ασυλιών των Ευρωπαϊκών
Κοινοτήτων ,της8ης Απριλίου 1965,καθώς και το άρθρο 6,παράγραφος 2,της Πράξης περί της εκλογής
των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία ,της20ής Σεπτεμ -
βρίου 1976,
—λαμβάνοντας υπόψη τις αποφάσεις του Δικαστηρίου των Ευρωπαϊκών Κοινοτήτων της 12ης Μαΐου 1964και
της10ης Ιουλίου 1986 (1),
—έχοντας υπόψη την αίτηση του κ . Jean-Charles Marchiani σχετικά με την υπεράσπιση της ασυλίας του
ενώπιον των γαλλικών δικαστηρίων ,
—έχοντας υπόψη την απόφασή του της 5ης Ιουλίου 2005 (2)με το οποίο αποφασίζει να υπερασπιστεί την
ασυλία του κ . Jean-Charles Marchiani,
—έχοντας υπόψη το άρθρο 121,παράγραφος 2,του Κανονισμού του ,
—έχοντας υπόψη την έκθεση της Επιτροπής Νομικών Θεμάτων (A6-0316/2005),
A.λαμβάνοντας υπόψη ότι το Ανώτατο Ακυρωτικό Δικαστήριο της Γαλλίας ,με το να αποφανθεί ,με την
απόφασή του αριθ .1 7 8 4της16ης Μαρτίου 2005,ότι ουδέν νομικό ή συμβατικό κείμενο ή συνταγματική
αρχή του επιτρέπει να συμπεράνει ότι το άρθρο 100-7,πρώτο εδάφιο ,του Κώδικα Ποινικής Δικονομίας της
Γαλλικής Δημοκρατίας τυγχάνει εφαρμογής επί των μελών του Ευρωπαϊκού Κοινοβουλίου ,δεν εφάρμοσε το
άρθρο 10του προαναφερθέντος πρωτοκόλλου ,στερώντας με τον τρόπο αυτό από βουλευτή του Ευρωπαϊκού
Κοινοβουλίου γαλλικής ιθαγένειας το ευεργέτημα του άρθρου 100-7,πρώτο εδάφιο ,του Κώδικα Ποινικής
Δικονομίας της Γαλλικής Δημοκρατίας ,του οποίου απολαύουν οι εθνικοί βουλευτές ,
(1)Υπόθεση 101/63, Wagner κατά Fohrmann καιKrier,Συλλογή 1964,σελ. 1089,και Υπόθεση 149/85, Wybot κατά Faure
και άλλων ,Συλλογή 1986,σελ. 2391.
(2)Κείμενα που εγκρίθηκαν της ημερομηνίας αυτής , P6_TA(2005)0269.C 280 E/64 EL 18.11.2006 Επίσημη Εφημερίδα της Ευρωπαϊκής Ένωσης
Τρίτη ,1 5Νοεμβρίου 2005